Retningslinjer for oppsett av søknad om opprykk

[Retningslinjen er hentet fra Universitets- og høyskolerådets veileder](https://www.uhr.no/_f/p1/if79e4cc8-fd55-4aad-b4fc-f25664b510f1/retningslinjer-for-opprykk-til-professor-innen-mnt-fag-gjeldende-fra-2020-1.pdf)

## 5.1 Bakgrunn for retningslinjene

Hensikten med disse veiledende og utdypende retningslinjer er å hjelpe søkeren til å få med

tilstrekkelig relevant informasjon i sin søknad, og organisere denne på en måte som gjør vurderingen

mest mulig effektiv. Det gjelder å få med essensiell informasjon på en klar, informativ, balansert,

veldokumentert og kortfattet måte. Det er viktig at alle sider ved kompetansen er klart beskrevet,

men med hovedvekt på vitenskapelige og utdanningsfaglige kvalifikasjoner.

Det anbefales at søknaden ikke overskrider 12 sider inklusive utdanningsfaglig refleksjonsnotat.

Publikasjonsliste, øvrig innhold i pedagogisk mappe og annen dokumentasjon kommer i tillegg.

## 5.2 Språk

Søknader utformes på engelsk ettersom det er et krav at det skal være et internasjonalt medlem i

komiteen, og det i tillegg også ofte vil benyttes spesialsakkyndige som ikke kan forventes å beherske

norsk.

## 5.3 Personlige opplysninger

Følgende personopplysninger bør inkluderes:

* alder
* akademiske grader (hvilken, når, hvor)
* nåværende stilling
* tidligere akademiske stillinger
* andre stillinger av relevans for bedømmelsen

Denne informasjonen kan om ønskelig struktureres som en kortfattet CV.

## 5.4 Vitenskapelige kvalifikasjoner

Det sentrale her er å dokumentere vitenskapelig dybde og bredde innenfor det fag man er tilsatt i.

Begynn med et kortfattet notat som beskriver nåværende forskningsprofil, forskningsaktiviteter,

forskningssamarbeid og prioriteringer. Det vil også være relevant med et kort historisk innblikk i

utviklingen av søkerens forskningsprofil og aktivitet. Hovedvekt bør være på utført og pågående

forskning, men planer for den nære framtid kan også nevnes kort.

Det viktigste grunnlaget for vurdering av vitenskapelig merittering er publikasjoner i internasjonale

vitenskapelige tidsskrifter med fagfellevurdering, og andre typer internasjonal publisering med

fagfellevurdering (for eksempel bøker, bok-kapitler, og i noen tilfeller konferanse-publikasjoner). I

henhold til Kunnskapsdepartementets forskrift (sitat) «… er det anledning til å levere inntil 15

vitenskapelige arbeider.» Forskriften sier også at «Søkeren skal i tillegg levere en fullstendig liste over alle publikasjoner eller annen dokumenterbar virksomhet som påberopes som grunnlag for

bedømmelsen. Listen kan være kommentert.»

Publikasjoner uten fagfellevurdering, og i nasjonale fora, vil normalt ikke bli tillagt vesentlig vekt.

Publikasjonslister bør være satt opp i tråd med dette slik at det er tydelig hvilken kategori en

publikasjon tilhører og lett å få oversikt over publiseringsvolum (og publikasjoner) i hver kategori.

Aktuelle kategorier kan være:

* artikler i internasjonale vitenskapelige tidsskrift med fagfellevurdering
* bøker på internasjonalt forlag, med fagfellevurdering
* bidrag (kapitler) i redigerte internasjonale bøker med fagfellevurdering
* andre internasjonale publikasjoner med fagfellevurdering
* internasjonale publikasjoner uten fagfellevurdering
* norske/nasjonale vitenskapelige publikasjoner, engelsk-språklige (i tidsskrift, rapporter, bøker)
* som over, men norsk-språklige
* populærvitenskapelige publikasjoner

## 5.5 Utdanningsfaglige kvalifikasjoner

Utdanningsfaglige kvalifikasjoner dokumenteres gjennom en pedagogisk mappe bestående av en

oversikt over søkerens praktiske erfaring og kompetanse, dokumentasjon av påberopte

kvalifikasjoner samt et kortfattet refleksjonsnotat knyttet til egen undervisningspraksis, læringssyn,

oppnådde resultater, utviklingsarbeid og lignende. Det forventes at dokumenterte

utdanningsfaglige kvalifikasjoner forankres i prinsippene for utdanningsfaglige kvalifikasjoner som

gitt i kapittel 4.1.2.

Den pedagogiske mappen (inkl. refleksjonsnotat) bør ikke være for omfattende. Det anbefales at

pedagogisk mappe utarbeides etter mal, se vedlegg.

Dersom søkeren har oppnådd status som merittert underviser, kan dokumentasjon på

meritteringsstatusen være tilstrekkelig for å underbygge utdanningsfaglige kvalifikasjoner kombinert

med oversikt over veiledningserfaring på master- og ph.d.-nivå, eventuelt på bachelornivå.

## 5.6 Vitenskapelig ledererfaring

Relevant informasjon om ledererfaring kan være:

* etablering/ledelse av lokal forskergruppe, gruppens karakter, og søkers rolle i denne
* forskergruppens – og forskerens – nasjonale og internasjonale nettverk, og søkers rolle i etablering av disse
* rolle i initiering og ledelse av forskningsprosjekter, kort beskrivelse av relevante prosjekter
* samarbeidskonstellasjoner på prosjekter
* har søkeren søkt om/mottatt ekstern finansiering av større (eller mindre) forskningsprosjekter, inkl. indikasjon av støttens omfang
* vertskap for postdoktorer og gjesteforskere
* lederrolle i større vitenskapelige aktiviteter (organisasjoner/komiteer/prosjekter), på nasjonalt eller internasjonalt nivå
* andre forhold som viser evner og erfaring i forskningsledelse og karriereutvikling

## 5.7 Nettverk og samarbeid

Beskriv aktiviteter og roller og redegjør for konkrete resultater av aktivitetene.

## 5.8 Ekstern finansiering

Beskriv aktiviteter som gjelder finansieringskilder (for eks. NFR, EU, næringslivet, offentlig sektor

osv.), herunder roller i forbindelse med søknader og oppnådde resultater, med vekt på de siste 6 år.

## 5.9 Internasjonal profil

I vurderingen vektlegges internasjonal virksomhet. Det er derfor viktig at søkeren på en klar måte

beskriver sin rolle som deltaker, initiator og leder i internasjonale fora. Dette kan bl.a. omfatte:

* internasjonalt vitenskapelig samarbeid og rolle i dette, herunder:
	+ internasjonalt samarbeid om forskningsfinansiering/ søknader
	+ internasjonalt samforfatterskap og rolle i dette
* internasjonalt samarbeid om utvikling av utdanningsfaglig kompetanse
* deltakelse på internasjonale møter, rolle (foredrag/poster/annet), initiering/organisering
* av slike møter eller deler av møter
* veiledning/vertskap for internasjonale studenter/postdoktorer/gjesteforskere
* inviterte foredrag (møter, institusjoner)
* fagfellearbeid for tidsskrift eller utenlandske finansieringsinstitusjoner
* andre forhold som dokumenterer internasjonal profil og aktivitet

## 5.10 Administrativ erfaring

Administrativ erfaring vektlegges. Administrativ erfaring kan omfatte:

* ledelse av enheter på universitet/høyskole eller andre akademiske fora
* medlem/ledelse av komiteer/styrer
* annen informasjon som beskriver administrativ erfaring og kompetanse

Det tenkes her ikke primært på administrasjon av forskningsprosjekter, men av akademiske enheter

og aktiviteter av mer generell art.

## 5.11 Formidling

Beskriv bidrag til formidling av spørsmål og resultater fra forskningen (egne og andres) til det

allmenne publikum, samt relevante brukere i offentlig og privat sektor («stakeholders and end users»). Gjør klart om bidrag er i nasjonale eller internasjonale media. Relevant informasjon kan for

eksempel være:

* populærvitenskapelige bidrag (foredrag, artikler i aviser, magasiner, blogger, sosiale media osv.)
* medieomtale og bidrag til denne (intervjuer osv.) – herunder TV, radio, internett, aviser,
* magasiner, m.fl.
* foredrag eller annen formidling til offentlige og private
* organisasjoner/institusjoner/bedrifter
* annen relevant informasjon som viser vilje, evne og erfaring i å formidle forskning og spørsmål knyttet til dette utenfor akademia